Glogonj

**Glogonj** je seosko naselje koje se nalazi na teritoriji grada Pančeva, u Južnobanatskom okrugu Autonomne Pokrajine Vojvodine, u Republici Srbiji. Prema konačnim rezultatima popisa stanovništva iz 2011. godine, u Glogonju živi 3012 stanovnika.

## Geografija
Nalazi se u severozapadnom delu grada Pančeva, udaljen je 20&nbsp;km od Pančeva - na Lat 44° 59'N i Long 20° 33'E. Nalazi se na nadmorskoj visini od 75m na kontaktu aluvijalne ravni reke Tamiš i banatske lesne terase. Spada u grupu pribrežnih potamiških naselja i graniči se sa atarima naselja: 
Sefkerin, Crepaja, Jabuka i područjem grada Beograda.

Po pitanju reljefa Glogonj se prostire na dve morfološke celine: aluvijalnoj ravni Tamiša i lesnoj terasi. Aluvijalna ravan zauzima najniže delove atara ležeći između leve obale Tamiša i dela banatske lesne terase na nadmorskoj visini od 73m.

Lesna terasa zauzima najveći deo Glogonja sa nadmorskom visinom 75-79m. Na području Glogonja konstatuju se znatne količine podzemne vode kao i površinskih tokova, te se Glogonj snabdeva vodom iz tri bunara sa dubine od 96 metara.

Na teritoriji Glogonja Tamiša ima mali pad što je razlog njegovog krivudanja, nastalih okuka i mrtvaja. 
Njegov visok vodostaj stvara opasnost od čestih poplava. Na području atara Glogonja preovladava u strukturi zemljišta černozem karbonatni, ritske crnice i smonice zaslanjene ili sa zaslanjenim pegama, kao i zaslanjeno tlo solonjec oko Tamiša.

## Naselje
Glogonj spada u grupu potamiških naselja sa pravilnijim topografskim površinama. 
Naselje ima pravougaoni oblik,(dužine 2000, a širine 800 metara ) sa pravolinijskim i unakrsno postavljenim ulicama. 
Spada u naselja panonskog tipa, kuće su ušorene i centar naselja je proširen.

Širina ulica je 20-40m i seku se pod pravim uglom. 
Glavnom ulicom prolazi put koji spaja Pančevo sa Zrenjaninom i Novim Sadom.

Postoji 6 ulica koje se pružaju po dužini u smeru severozapad / jugoistok; 
U ovom trenutku nose sledeća imena: 
Tamiška, Oslobođenja, ”1. Maj“, Školska, Mlinska i “4. oktobar”.

Na severozapadnom kraju sela je prva poprečna ulica (koja ima kuće samo sa jedne strane) po imenu Utrinska - pruža se od jugozapada ka severoistoku, a za njom slede: Partizanska, ”29. novenbra”, Proleterska, Beogradska, JNA, “8. marta”, Borisa Kidriča i Žarka Zrenjanina. 
Sam centar sela nosi ime -Trg Maršala Tita.

Ravničarski tip naselja je uslovio njihovo presecanje pod pravim uglom te su formirani kvadrati - kvartovi nejednakih površina. 
Svaka kuća ima dvorište sa ekonomskim zgradama i povrtnjak ili voćnjak u dubini.

U centru sela nalazi se park pravougaonog oblika (210x170 metara). 
Staze su izbetonirane 1988. godine (pre toga nije bilo nikakve podloge) i seku park po dijagonalama, dok ga druge polove po dužini i širini.

Naselje ima osnovnu školu i ambulantu, postoje svi primarni komunalni objekti, sprovedena je elektrifikacija, gasifikacija sela, vodovod, telefonske linije...

## Privreda
Na teritoriji Glogonja najznačajnija privredna delatnost je poljoprivreda. 
Atar je pravougaoni ukupne površine 4291,5 ha, a samo poljoprivredno zemljište zahvata 4086,7 ha. 
Od obradivih površina najveći deo je pod njivama 3036,1ha ili 74,3%. 
I neobradivo poljoprivredno zemljište zahvata znatnu teritoriju: 
pašnjaci 324.8ha, šume 548.5ha, dok neplodno zemljište zahvata 308,9ha.

Od ukupnih zemljišnih površina u vlasništvu privatnog sektora je 2052.6 ha (47,8%), 
dok Društveni sektor zahvata 2238.9ha (52,2%).

Na teritoriji atara Glogonja u setvenoj strukturi preovladavaju ratarske kulture. 
Gaje se prvenstveno žita: pšenica, kukuruz i ječam.

Kod industrijskog bilja najzastupljeniji su suncokret, soja i šećerna repa. 
Od povrtarskih kultura najviše se gaje krompir (razvijena je proizvodnja mladog krompira ), pasulj, crni luk, paradajz, paprika. 
Deo ove proizvodnje namenjen je pijacama u Pančevu i Beogradu. 
Stočarstvo je uglavnom u opadanju i zastupljeno je pre svega u individualnom sektoru. 
 
### Tabela
Brojno stanje stoke po popisima iz 1981. i 1991. godine. 
 



Godina
Svinje
Goveda
Konji
Ovce
Živina



1981.
2.370
168
121
334
17.800



1991.
1.732
28
24
137
11.353




Društveno poljoprivredno preduzeće „Glogonj“ u sastavu PIK-a „Tamiš“ poseduje (podaci iz 1991) 
ukupno 1237 ha obradivog zemljišta. 
Gaje se uobičajene ratarske kulture i to prvenstveno žita. 
Najveće površine su pod pšenicom (383ha), kukuruzom (309ha), ječmom (38ha). 
Od industrijskog bilja gaji se suncokret (123ha), soja (156ha), šećerna repa (128ha).

## Tamiš
Tamiš je nekada bio pritoka Tise, ali je vremenom pomerao svoje ušće na jug i postao pritoka Dunava. 
Ušće mu je bilo kod današnje otoke Karaš. 
Donoseći dosta vode iz gornjeg toka, često se ponaša kao podivljala reka. 
Zbog malog pada i plitkog korita veoma se mnogo razlivao. 
Zasipajući svoje ušće i izlivanjem iz korita, on se novim putevima usmerio ka Dunavu na nekoliko mesta: 
* kao Karaš i Dunavac severozapadno od Opova; 
* kao Vizelj južno od Borče ; 
* kao Sibnica jugoistočno od Ovče i 
* kao Tamiš kod Pančeva (glavno ušće ). 
Vizelj (mađarski- vodotok) uliva se u Dunav na dva mesta : 
* kao Dunavac, severno od Beograda i 
* kao Kalovita, južno od Ovče. 
Vizelj i Kalovitu povezuje Sebeš.

## Demografija
Prema popisu iz 2002. bilo je 3178 stanovnika (prema popisu iz 1991. bilo je 3475 stanovnika).

U naselju Glogonj živi 2575 punoletnih stanovnika, a prosečna starost stanovništva iznosi 39,6 godina (38,6 kod muškaraca i 40,7 kod žena). U naselju ima 1003 domaćinstva, a prosečan broj članova po domaćinstvu je 3,17.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Prezentacija sela - Glogonj
* Mesna zajednica Glogonj

## Literatura
* Statistički podaci - Pokrajinski zavod za statistiku, Statistički bilten 206, Novi Sad 1991.